ربعك وين
غركان بنهر بس ما صحت للناس
وصلت الجرف كوه وتعبن اجدامي
وتخيلت الجرف حضن امي وارتاحيت
ونمت عالطين بس اقصور بحلامي
واجي يم الربع محتاج بس ما كول
وعشت قمت غروري اباتعس ايامي
شعلت بروحي نار وكلت خل يدفون
الدفو بجفوفهم والنار بعظامي
انه اسماء الربع كاتبهه مو بوراق
بعضت ندم كاتبهم على ابهامي
وامس لمن طحت سألوني ربعك وين
كلت بضهري فزعو من طحت دامي
وتردون الصدك صارو بضهري شلون
شردو من وراي وخصمي كدامي
تلثمت ومشيت استحي روحي هواي
العرك ردته بكصصهم مو على الثامي
جنت كافر واجوني بحجت الاسلام
والله اتندمت لو باقي ابصنامي
ما راق لي أتنمى ان يعجبكم